باشباخان بینعلی ییلدیریم، تورکیه سلاح‌لی گوجلری قوشونلارینین سوریه‌نین آفرین بؤلگه‌سین‌ده یئریتدیگی ال یاپیمی پاتلاییجی توزاق‌لارینین تمیزلنمه‌سی فعالیتی زامانی ۳ عسگرین شهید اولدوغونو آچیقلادی.
باشکند آنکارادا صنایع یئتکینلیک دگرلندیرمه و دستکله‌مه پروژه‌سینین تانیتیم توپلانتیسین‌دا دانیشان ییلدیریم،
"زیتون بوداغی عملیاتی اوغورلا تاماملاندی. ایندی تمیزلیک آپاریلیر. ترور ساغی سولو توزاقلامیشلار. بونلارین تمیزلیگیله مشغول اولارکن ایتکیلریمیز ده اولور. تأسف کی، بو گون ۳ شهیدیمیز وار. ال یاپیمی پاتلاییجی تمیزلیگی ائدرکن شهید اولدولار. شهیدلریمیزه الله‌دان رحمت دیله‌ییریک" دئدی.
باش قرارگاه‌دان وئریلن بیلگیده ده، آختارما فعالیتلری سیراسیندا ال یاپیمی پاتلاییجینین پاتلادیلماسی نتیجه‌سینده ۳ عسگرین ده یارالاندیغی بیلدیریلدی.
آچیقلامادا،
"بیزلری درین بیر حوزنه بوغان بو حادثه‌ده حیاتینی ایتیر‌ن عزیز شهیدلریمیزه الله‌دان رحمت، شهیدلریمیزین کدرلی عائله‌لرینه، تورک سلاح‌لی گوج‌لری ایله اوجا تورک میللتینه باش ساغ‌لیغی و صبر، یارالانان قهر‌مان سلاحداشلاریمیزا عاجل شفالار دیله‌ییریک" دئییلدی.
